Kakanjska kultura
<s>Kakanjska kultura je kultura mlađeg kamenog doba (neolit), koja se razvila na području Bosne i Hercegovine.</s><s>Centralna Bosna, područje sarajevske, visočke i zeničke kotline, od prahistorije pa dodanašnjih dana bilo je jedno od glavnh područja naseljavanja, zbog svog geografskog položaja, i doline rijeke Bosne i njenih pritoka.</s>

<s>Rasprostranjenost 
Poznato je ukupno šest lokaliteta : Obre I (stratum III i IV ), Kakanj – Plandište, Arnautovići, Okolište kod Visokog i Papratnica – Zagrebnica i Tuk kod Zavidovića.</s>

<s>Kakanjska kultura u prvoj fazi nastanka naslijedila je oblike i ukrase Starčevo – impresso kulture, najstarije neolitske kulture u centralnoj Bosni, za sada ustanovljene na lokalitetima Obre I i Gornja Tuzla.</s>

<s>Lokalitet Obre I ima četiri faze, od koje dvije donje pripadaju Starčevo – impresso kulturi, a gornje dvije počecima i razvoju protokaknjske i kakanjske kulture.</s><s>Kasnije će kakanjska kultura dosta utjecati na formiranje Butmirske kulture, najznačajnije neolitske kulture u centralnoj Bosni.</s>

<s>Hronološki se izdvajaju tri faze njenog razvoja:
Kakanj I / starija faza.</s><s>Kakanj II / srednja faza 
Kakanj III / mlađa faza</s>

<s>Analizom nalazišta može se zaključiti da su nosioci kakanjske kulture pravili zemunice, i nadzemne stambene objekte.</s><s>Kuće su sa odgovarajućim ljevkastim jamama, pripadajućim ognjištem i radioničkim centrom.</s><s>Od pokretnog materijala javljaju se glačani i kremeni materijal : kamene kalupaste, jezičaste ili glačane sjekire, nedovoljno obrađeni kremeni nožići, brusevi, strugače, borere.</s><s>Koštani materijal kakanjske kulture obuhvata šila, glačale i spatule.</s>

<s>Keramika kakanjske kulture može se podijeliti u tri faze paralelne sa razvojnim fazama ove kulture.</s>

<s>Rana faza / Kakanj I ili protokakanjska faza</s>

<s>Jedna od najvažnijih odlika ove faze jeste kontinuitet oblika i formi prenesenih iz starije Starčevo – impresso kulture.</s><s>Karakterističan je prskani barbotin.</s><s>Javlja se gruba keramika, kao imonohromna keramika bogata u oblicima.</s><s>Svakako jedna od glavnih odlika koje kakanjske nalaze izdvaja u jednu posebnu neolitičku grupu jeste monhromna keramika i kakanjski ritoni .</s><s>Riton je drevna posuda za čuvanje tekućina namijenjenih za obrede.</s><s>Po ovim predmetima kakanjska kultura se uvrštava u širok krug neolitskog kompleksa koji je njegovao kult životne snage (od sjeverne Italije, Dalmacije i Epira do Egeje).</s><s>Zanimljivi oblici za monohromnu keramiku jesu tulipanske kupe.</s><s>Pred kraj faze javljaju se i zvonolike noge.</s><s>Ornamentika rane faze dosta je jednostavna i riječ je uglavnom o plastičnim ukrasima iurezanim motivima.</s>

<s>Srednja faza / Kakanj II</s>

<s>U ovoj fazi javljaju autohtoni kakanjski oblici, te potpuno se prekida veza sa Starčevo – impresso kulturom ( nestaje barbotin ).</s><s>Monohromna keramika još uvijek je nosilac keramografije ove kulture.</s><s>Karakteristike koje se ističu kod ove keramike su upotreba zvonolikih nogu i oblik kakanjskog ritona s masivnim koničnim nogama</s>

<s>Kasna faza / Kakanj III</s>

<s>Potvrđena jedino na lokalitetu Arnautovići, gdje je pronađeno dosta fragmenata crnopolirane keramike koja je svojstvena butmirskoj kulturi.</s><s>Izdvojene su određene varijante grube i fine keramike.</s><s>Među grubom keramikom razlikujemo barbotinsku i običnu grubu keramiku, a u okviru fine keramike: monohromnu, crnoglačanui spiralnu keramiku.</s>

<s>Lista neolitskih kultura u Evropi</s>

<s>Reference</s>

<s>Bosna i Hercegovina u neolitu 
Kakanj
Kakanjska kultura</s>

